Document ID: 32006D0257

SKLEP KOMISIJE
z dne 9. februarja 2006
o spremembi Sklepa 96/335/ES o določitvi popisa in skupne nomenklature sestavin, ki se uporabljajo v kozmetičnih izdelkih
(Besedilo velja za EGP)
(2006/257/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki (1) in zlasti členov 5a(3) in 7(2) Direktive,
po posvetovanju z Znanstvenim odborom za kozmetične neprehrambene proizvode, ki so namenjeni potrošnikom,
ob upoštevanju naslednjega:
(1)
V skladu s podatki, ki jih je predložila zadevna gospodarska panoga, je treba popis in skupno nomenklaturo sestavin, ki se uporabljajo v kozmetičnih izdelkih, navedenih v Prilogi k Sklepu 96/335/EC (2), posodobiti.
(2)
Oddelek I v Prilogi k Sklepu 96/335/ES je treba posodobiti in tako zagotoviti strokovno točnost ter veljavnost nekaterih obstoječih in novih vnosov ter izboljšati vnose na področju botanike, kakor tudi definicije in skupine funkcij.
(3)
Pokazalo se je, da so potrebne bistvene spremembe konvencij o nomenklaturi iz Priloge k Sklepu 96/335/ES, in sicer zaradi večje jasnosti in zaradi prilagoditve spremembam nomenklature INCI (International nomenclature of cosmetic ingredients).
(4)
Seznam kratic iz Priloge k Sklepu 96/335/ES je treba prilagoditi tako, da bodo upoštevani novi vnosi v popisu sestavin.
(5)
Sklep 96/335/ES je zato treba ustrezno spremeniti.
(6)
Ukrepi, predvideni s tem sklepom, so v skladu z mnenjem Stalnega odbora za kozmetične izdelke -
SKLENILA:
Edini člen
Priloga k Sklepu 96/335/ES se spremeni v skladu s Prilogo k temu sklepu.
V Bruslju, 9. februarja 2006

Labels: 1
19